Dupa 25 de ani, Tamagotchi se întoarce. Va fi disponibil sub forma unui smartwatch.
Tamagotchi va fi lansat sub forma unui smartwatch. Gadgetul va fi dotat cu ecran touchscreen și va avea comenzi vocale. Ceasurile pot comunica între ele. Dispozitivul va fi lansat în noiembrie și va costa 60 $.
Înainte de era telefoanelor smart și a consolelor video, toți copiii își doreau un Tamagotchi. Este jocul în care trebuie să ai grijă de un animal de companie digital.Dacă ți s-a făcut dor de acest joc, să știi că se lansează o nouă versiune. Jocul va fi disponibil sub forma unui ceas smart. Modelul mult așteptat este diferit de variantele anterioare. Noul gadget este dotat cu touchscreen și poți comunica cu animalul tău digital prin comenzi vocale.Ceasul îți contorizează pașii și îți permite să te conectezi la un alt ceas similar. Tamagotchi Smart va fi lansat în luna noiembrie și va costa 60 de dolari. Jocul a creat o isterie mondială în anii 90 și continuă să bucure mulți copii din lumea-ntreagă.